cyanic-selkie/wikianc huggingface dataset:
রিচার্ড উইলিয়াম টিম
প্রকাশনা
আর, ডব্লিউ, টিম কর্তৃক রচিত; প্রসিডিংস অফ হেলমিনথিলজিক্যাল সোসাইটি অফ ওয়াশিংটন ৩১ পৃষ্ঠা ১৪৪-১৫৩ (১৯৬৪)
আর, ডব্লিউ, টিম কর্তৃক রচিত; ট্রাঞ্জেকশনস অফ আমেরিকান মাইক্রোস্কপিক্যাল সোসাইটি ৮৩ পৃষ্ঠা ২৩-২৮ (১৯৬৪)
আর, ডব্লিউ, টিম কর্তৃক রচিত; নেমাটোলিজিকা ১১ পৃষ্ঠা ৩৭০-৩৭২
আর, ডব্লিউ, টিম কর্তৃক রচিত; ট্রাঞ্জেকশনস অফ দ্যা আমেরিকান মাইক্রোস্কোপিক্যাল সোসাইটি ৮৭ পৃষ্ঠা ১৫৭-১৬৪ (১৬৯৮)
আর, ডব্লিউ, টিম কর্তৃক রচিত; প্রসিডিংস অফ হেলমিনথিলজিক্যাল সোসাইটি অফ ওয়াশিংটন ৩৬ পৃষ্ঠা ৩৬-৩৯ (১৯৬৯)-১৯৭০
আর, ডব্লিউ, টিম কর্তৃক রচিত; প্রসিডিংস অফ হেলমিনথিলজিক্যাল সোসাইটি অফ ওয়াশিংটন ৩৮ পৃষ্ঠা ৪২-৫২ (১৯৭১)
ডিলিয়ন হার্পার
ডিলিয়ন হারপার (জন্ম: ২৭ সেপ্টেম্বর ১৯৯১, ওবার্নডেল, ফ্লোরিডা) একজন মার্কিন পর্নোগ্রাফিক অভিনেত্রী।
রিচার্ড উইলিয়াম টিম
প্রকাশনা
আর, ডব্লিউ, টিম কর্তৃক রচিত; প্রসিডিংস অফ হেলমিনথিলজিক্যাল সোসাইটি অফ ওয়াশিংটন ৩৮ পৃষ্ঠা ২৫৭-২৬১ (১৯৭১)
ডিলিয়ন হার্পার
জীবনী
২০১২ সালে ২০ বছর বয়সে তিনি প্রাপ্তবয়স্ক চলচ্চিত্র শিল্পে কাজ করা শুরু করেছিলেন। তিনি ব্যাং ব্রোস, মফোস, এভিল অ্যাঞ্জেল, নটি আমেরিকা, রিয়েলিটি কিংস এবং ব্র্যাজার্সের মতো স্টুডিওগুলির জন্য অভিনয় করেছেন এবং জনি সিন্স, অ্যালান স্টাফোর্ড, মাইকেল অ্যাডামস এবং ডেভিন ব্রুকসের মতো অভিনেতাদের সাথেও কাজ করেছেন। তিনি অন্তর্বাসের মডেল হিসাবেও কাজ করেছেন এবং তার নিজের অন্তর্বাসের ব্র্যান্ডও রয়েছে।
আজ অবধি তিনি অভিনেত্রী হিসাবে ৫৫০ টিরও বেশি চলচ্চিত্রের শুটিং করেছেন।
রিচার্ড উইলিয়াম টিম
পুরস্কার ও সম্মাননা
১৯৭৮ সালে মিশনারি কার্যক্রমে গুরুত্বপূর্ণ অবদানের স্বীকৃতিস্বরূপ টিম ভ্যাটিকান সিটির প্রো একলেসিয়া এত পন্তিফিস পুরস্কার অর্জন করেন। এক অনাড়ম্বর অনুষ্ঠানে তৎকালীন প্রোনানসিও (পরবর্তীতে কার্ডিনাল) এডওয়ার্ড ক্যাসিডি তাকে পদকটি পরিয়ে দেন। ১৯৮৭ সালে টিম ইন্টারন্যাশনাল আন্ডারস্ট্যান্ডিং-এ রামোন ম্যাগসেসে পুরস্কার লাভ করেন। একই বছর তিনি সামাজিক ক্ষেত্রে মানবাধিকার রক্ষায় অবদানের জন্য আবু সায়েদ চৌধুরী পুরস্কার লাভ করেন। মুুুুক্তিযুদ্ধে গুরুত্বপূর্ণ অবদানের জন্য বাংলাদেশ সরকার ২০১২ সালে রিচার্ড টিমকে মুুুুক্তিযুুদ্ধ মৈত্রী সম্মাননায় ভূষিত করে।
মৃত্যু
রিচার্ড উইলিয়াম টিম ২০২০ সালের ১১ সেপ্টেম্বর ৯৭ বছর বয়সে বার্ধক্যজনিত জটিলতায় আক্রান্ত হয়ে যুক্তরাষ্ট্রের ইন্ডিয়ানা অঙ্গরাজ্যের সাউথবেন্ডের হলি ক্রস হাউসে মৃত্যুবরণ করেন। তিনি বাংলাদেশেই শেষ নিঃশ্বাস ত্যাগ করতে ও সমাধিস্থ হতে চেয়েছিলেন, তবে শেষ পর্যন্ত তা সম্ভব হয়নি।
অবলোহিত থার্মোমিটার
অবলোহিত থার্মোমিটার হল এমন একটি থার্মোমিটার, যেটি দিয়ে, যে বস্তুকে পরিমাপ করা হবে তার তাপীয় বিকিরণের একটি অংশের তাপমাত্রা অনুভব করে বস্তুর তাপমাত্রা সম্বন্ধে ধারণা দেয়। এই তাপীয় বিকিরণকে কৃষ্ণবস্তু বিকিরণও বলা হয়। এগুলিকে কখনও কখনও লেজার থার্মোমিটার বলা হয় কারণ এই থার্মোমিটারকে সঠিক লক্ষ্যে সহায়তা করতে লেজার ব্যবহৃত হয়। এছাড়াও একে স্পর্শ-রহিত থার্মোমিটার বা তাপমাত্রা বন্দুকও বলা হয়, দূরত্ব থেকে যন্ত্রটির তাপমাত্রা পরিমাপ করার ক্ষমতা বর্ণনা করতে এই নাম দেওয়া হয়েছে। বস্তু দ্বারা নির্গত অবলোহিত শক্তির পরিমাণ এবং তার নির্গমন হার জানার মাধ্যমে, বস্তুর প্রকৃত তাপমাত্রার একটি নির্দিষ্ট পরিসরের মধ্যে, তার তাপমাত্রা নির্ধারণ করা যায়। অবলোহিত থার্মোমিটারগুলি "তাপীয় বিকিরণ থার্মোমিটার" যন্ত্রগোষ্ঠীর অন্তর্ভুক্ত।।
অবলোহিত তাপীয় বিকিরণ কে একটি সেন্সরে কেন্দ্রীভূত করার জন্য একটি লেন্স থাকে, যেটি এই বিকিরিত শক্তিটিকে একটি তড়িৎ সংকেতে রূপান্তরিত করে। এরপর চতুষ্পার্শস্থ তাপমাত্রার বিকিরণ কে এই হিসাব থেকে বাদ দেওয়ার পরে ওই সংকেতকে তাপমাত্রার এককে পরিবর্তিত করে প্রদর্শিত করা হয়। এই যন্ত্রে বস্তুর সাথে স্পর্শ না ঘটিয়ে দূরত্ব বজায় রেখে তাপমাত্রা পরিমাপ করা যায়। একটি স্পর্শ-রহিত ইনফ্রারেড থার্মোমিটার বিভিন্ন পরিস্থিতিতে তাপমাত্রা পরিমাপের জন্য দরকারী, যেখানে তাপযুগ্ম বা অন্যান্য প্রোবযুক্ত সেন্সর ব্যবহার করা যায় না বা বিভিন্ন কারণে সেগুলিতে সঠিক তথ্য উৎপাদিত হয় না।
ব্যবহারের উদাহরণ
অবলোহিত থার্মোমিটার সাধারণত নিম্নলিখিত ক্ষেত্রে ব্যবহার করা হয়: কিছু সাধারণ পরিস্থিতি এমন হয় যেখানে পরিমাপ করার বস্তুটি চলনশীল থাকে; যেখানে বস্তুটি তড়িচ্চুম্বকীয় ক্ষেত্র দ্বারা পরিবেষ্টিত, যেমন, আবিষ্ট তাপায়ন; যেখানে বস্তুটি একটি শূন্যস্থানে বা অন্য একটি নিয়ন্ত্রিত বায়ুমণ্ডলে রয়েছে; বা যে প্রয়োগগুলিতে দ্রুত প্রতিক্রিয়া প্রয়োজন, সঠিক পৃষ্ঠ তাপমাত্রা প্রয়োজন বা বস্তুর তাপমাত্রা স্পর্শযুক্ত সেন্সরগুলির জন্য প্রস্তাবিত তাপমাত্রার উপরে রয়েছে, বা সেন্সরের সাথে স্পর্শ হলে বস্তু বা সেন্সর ক্ষতিগ্রস্ত হবে, বা বস্তুর পৃষ্ঠতলে একটি গুরুত্বপূর্ণ তাপমাত্রার নতি তৈরি করবে।
অবলোহিত থার্মোমিটারগুলি বিভিন্ন ধরনের তাপমাত্রা পর্যবেক্ষণের কার্য সম্পাদন করতে ব্যবহৃত হতে পারে। কয়েকটি প্রদত্ত উদাহরণের মধ্যে রয়েছে দূরবর্তী দূরবীনের কার্যকলাপ ঠিকভাবে চালাতে গিয়ে মেঘের বাধা আছে কিনা দেখা, তাপমাত্রা এবং উত্তপ্ত বিন্দু খুঁজে পাবার জন্য যান্ত্রিক বা বৈদ্যুতিক সরঞ্জাম পরীক্ষা করা, কোনও হাসপাতালে রোগীকে স্পর্শ না করে তাপমাত্রা পরিমাপ করা, ক্রমাঙ্কন এবং নিয়ন্ত্রণের জন্য হিটার বা ওভেনের তাপমাত্রা পরীক্ষা করা, অগ্নি নির্বাপনে উত্তপ্ত বিন্দু অনুসন্ধান করা, উত্তপ্ত বা শীতলতার সঙ্গে জড়িত প্রক্রিয়াগুলিতে উপাদানের পর্যবেক্ষণ, এবং আগ্নেয়গিরির তাপমাত্রা পরিমাপ করা। যে সব মহামারীতে জ্বর সৃষ্টি হয়, যেমন সার্স করোনাভাইরাস এবং ইবোলার মত সংক্রমনে, অবলোহিত থার্মোমিটার দিয়ে আগত ভ্রমণকারীদের মধ্যে ক্ষতিকারক সংক্রমণ না ঘটিয়ে জ্বরের জন্য পরীক্ষা করতে ব্যবহার করা হয়।
নির্ভুলতা
অবলোহিত থার্মোমিটারগুলি চিহ্নিত করা হয় নির্ভুলতা এবং কৌনিক এলাকার পরিধির নির্দিষ্টকরণ দ্বারা। সবচেয়ে সরল যন্ত্রগুলিতে ভ্রান্তির পরিমান হতে পারে ±২ °সে বা ±৪ °ফা।
দূরত্ব থেকে অকুস্থলের অনুপাত (ডি:এস) হল পরিমাপ পৃষ্ঠের দূরত্ব এবং তাপমাত্রা পরিমাপ ক্ষেত্রের ব্যাসের অনুপাত। উদাহরণস্বরূপ, যদি ডি:এস অনুপাত হয় ১২:১, পরিমাপের ক্ষেত্রের ব্যাসটি বস্তুর দূরত্বের বারো ভাগের এক ভাগ। উচ্চ ডি:এস অনুপাত সহ একটি থার্মোমিটার কম অনুপাতের থার্মোমিটারের তুলনায় বেশি দূরত্বে আরও নির্দিষ্ট, সংকীর্ণ অঞ্চল অনুধাবন করতে সক্ষম। একটি ১২:১ অনুপাতযুক্ত যন্ত্র এক ফুট দূরত্বে ১ ইঞ্চি ব্যাসের বৃত্তের তাপমাত্রা পরিমাপ করতে পারে, যেখানে একটি ১০:১ অনুপাতযুক্ত যন্ত্র একই ১ ইঞ্চি ব্যাসের বৃত্তের তাপমাত্রা ১০ ইঞ্চি দূর থেকে পুরিমাপ করতে পারে। একটি অবলোহিত থার্মোমিটারকে তার লক্ষ্যের খুব কাছে রাখা যায় না, কারণ এই নৈকট্য থার্মোমিটারের আবরনের তাপ বাড়িয়ে সেন্সরের ক্ষতি করে।
স্টেফান-বোলজম্যান নীতি অনুসারে, বিকিরণ শক্তি তাপমাত্রার চতুর্থ ঘাতের সমানুপাতিক, সুতরাং যখন পরিমাপ পৃষ্ঠে উষ্ণ এবং শীতল উভয় অঞ্চলই থাকে, নির্দেশিত তাপমাত্রা প্রকৃত গড় তাপমাত্রার চেয়ে বেশি হতে পারে, এবং চতুর্থ - ঘাত মধ্য গড়ের কাছাকাছি থাকে।
বেশিরভাগ পৃষ্ঠতলের উচ্চ বিকিরণ হার রয়েছে (বেশিরভাগ জৈবিক পৃষ্ঠতলে জন্য ০.৯ এর বেশি) এবং বেশিরভাগ অবলোহিত থার্মোমিটারগুলি এই সরলীকৃত অনুমানের উপর নির্ভর করে; তবে, প্রতিফলক পৃষ্ঠতলগুলির অ-প্রতিফলক পৃষ্ঠগুলির তুলনায় কম বিকিরণ হার রয়েছে। কিছু সেন্সরের সামঞ্জস্যযোগ্য সংবেদন বিন্যাস থাকে, যার মাধ্যমে প্রতিফলক এবং অ-প্রতিফলক পৃষ্ঠতল বুঝে নিয়ে তাপমাত্রা পরিমাপ করা যেতে পারে। একটি অ-সামঞ্জস্যযোগ্য থার্মোমিটারে কোন প্রতিফলক পৃষ্ঠের তাপমাত্রা পরিমাপ করার জন্য সেখানে একটি অ-প্রতিফলক রঙ করে বা ফিতা লাগিয়ে ব্যবহার করা যেতে পারে, অবশ্য তাতে নির্ভুলতা কিছুটা হ্রাস পায়।
ঝাবুয়া নানদের ধর্ষণ মামলা
ঝাবুয়া নানদের ধর্ষণ মামলা বলতে বোঝায় ভারতের মধ্য প্রদেশ রাজ্যের ঝাবুওয়া জেলায় উপজাতি পুরুষদের দ্বারা ১৯৯৮ সালের ২৩শে সেপ্টেম্বর ৪ জন নান বা সন্ন্যাসীদের গণধর্ষণের ঘটনা। প্রায় ১২-২৬ জন পুরুষ আশ্রমে প্রবেশ করে, যেখানে নানরা বাস করেন এবং পুরো আশ্রম ভাঙচুর করে ও কিছু পুরুষ নানদের গণধর্ষণ করে।
ঘটনা
তামিলনাড়ু থেকে সন্ন্যাসীরা প্রীতিশরণ আশ্রমে একটি মেডিক্যাল ক্লিনিক স্থাপনের জন্য ১৯৯৭ সালের ১১ই অক্টোবর ঝাবুয়া জেলার প্রধানত উপজাতি গ্রাম নওয়াপুরায় এসেছিলেন। তাদের মধ্যে তিনজনের বয়স ২৫-৩০ বছর এবং চতুর্থ জনের বয়স ত্রিশের বেশি ছিল। তারা শীঘ্রই গ্রামটিকে তাদের আবাসস্থলে পরিণত করে। আশ্রমে চারজন সন্ন্যাসী একা থাকতেন, যাদের দেখাশোনা করতেন দুজন প্রহরী। আশ্রমের দায়িত্বে ছিলেন একজন যাজক, যিনি তাদের নিকটতম প্রতিবেশীও, ৫০০ মিটার দূরে থাকতেন। এলাকায় রাস্তার আলোরও অভাব ছিল এবং সন্ধ্যার পর এলাকাটি সম্পূর্ণ অন্ধকার হয়ে যায়।
একদল পুরুষ ২৩ শে সেপ্টেম্বর রাত প্রায় ২ টার দিকে আশ্রমে আসেন এবং নিকটবর্তী গ্রামে কিছু শিশু অসুস্থ বলে দাবি করে সন্ন্যাসীদের অনুরোধ করেন যে তারাতাদের সাথে আসতে। সন্ন্যাসীরা তাদের প্রহরীকে ডেকে আনতে বলেছিলেন, যাদের আশ্রম পাহারা দেওয়ার কথা ছিল। পুরোহিতের দায়িত্বে থাকা যাজক দহোদ শহরে কিছু কাজে জন্য গিয়েছিলেন। পুরুষরা মূল দরজার বাইরে ভাঁজ-সক্ষম ধাতব গ্রিল ভেঙে যাওয়ার আশ্রমের ভিতরে প্রবেশের চেষ্টা শুরু করে। তাদের উদ্দেশ্য বুঝতে পেরে, সন্ন্যাসীরা আধা কিলোমিটার দূরে ঘুমিয়ে থাকা প্রহরীর দৃষ্টি আকর্ষণ করার জন্য হুইসেল বাজায়। পুরুষরা ধাতব গ্রিল, প্রধান দরজা ভেঙে যেতে সক্ষম হন এবং কক্ষগুলোতে সন্ন্যাসীরা নিজেদেরকে তালাবন্ধ করে রাখে। লোকজন পুরো চত্বরে ভাঙচুর করে, নগদ প্রায় ২০,০০০ টাকা সহ স্বর্ণ ও রৌপ্য অলঙ্কার চুরি হয় বলে জানা যায়।
যখন হামলাকারীরা চলে যেতে শুরু করে, কিছু লোক পিছনে থেকে যায় এবং অন্যদের বলে যে তারা তাদের সাথে পরে যোগ দেবে এবং তারপর সন্ন্যাসীদের আশ্রমের বাইরে টেনে নিয়ে গিয়ে ধর্ষণ করে। পুলিশের মতে, চতুর্থ সন্ন্যাসিনী ধর্ষিত হয়নি কারণ তিনি বয়স্ক হয়েছিলেন এবং ধর্ষণ বন্ধ করার চেষ্টার জন্য তাকে মারধর করা হয়েছিল। যদিও নান বলেছিল যে তাদের চারজনই ধর্ষিত হয়েছে।
প্রতিক্রিয়া
বিশ্ব হিন্দু পরিষদ (ভিএইচপি) সন্ন্যাসীদের বিরুদ্ধে ধর্মান্তরের অভিযোগ করেছে এবং সংগঠনের সচিব বিএল শর্মা দাবি করেছেন যে এই ঘটনাটি "দেশবিরোধী শক্তির বিরুদ্ধে দেশপ্রেমিক হিন্দু যুবকদের ক্ষোভ" প্রতিফলিত করেছে।
ভারতীয় জনতা পার্টির মুখপাত্র ও বিজেপি টুডে-এর সম্পাদক কাঞ্চন গুপ্ত বলেন, "এটি কেবল একটি ধর্ষণ।"
বজরং দল সংগঠনের প্রধান, ভিএইচপি-এর উপপ্রধান এবং প্রাক্তন বিজেপি সংসদ সদস্য বৈকুন্ত লাল শর্মা বলেছিলেন যে, সন্ন্যাসীরা "এটা চাইছিল।"
রাজ্যসভার সাংসদ মেবেল রেবেলো বলেন, এটি সংখ্যালঘু সমস্যা নয় এবং শুধুমাত্র মহিলাদের সমস্যা।
অবনী বাড়ি আছো
অবনী বাড়ি আছো শক্তি চট্টোপাধ্যায় রচিত বারো পঙ্‌ক্তির রসোত্তীর্ণ কবিতা। এটি তার ধর্মে আছো জিরাফেও আছো কাব্যগ্রন্থের অন্তর্গত যা ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কবিতাটি পাঠকপ্রিয়, বহুল প্রচারিত এবং আবৃত্তির কবিতা হিসেবে ব্যপক পরিচিত।
আগস্ট ১৯৭৩ সালে শক্তি চট্টোপাধ্যায় অবনী বাড়ি আছো শিরোনামে একটি উপন্যাস প্রকাশ করেন।
গঠন
কবিতাটি পাঁচ মাত্রার মাত্রাবৃত্ত ছন্দে রচিত।
দুয়ার এঁটে / ঘুমিয়ে আছে / পাড়া ৫+৫+২ কেবল শুনি / রাতের কড়া / নাড়া ৫+৫+২ ‘অবনী বাড়ি / আছো?’ ৫+২
বিবরণ
thumb|left|শক্তি চট্টোপাধ্যায়
অবনী বাড়ি আছো কবিতাটি এক বর্ষামুখর রাতের কবিতা, যেখানে কবি নিজেকেই অবনী চরিত্র রূপে প্রকাশ করেছেন। তবে এ কবিতা রচনা প্রসঙ্গে শক্তি বলেছেন, নির্জন বাড়িতে মহুয়ার বোতলকে সঙ্গী করে কবি যখন সামনে মেঘদূত মালাকে দেখলেন তখন তার মনে হলো অসংখ্য গরু যেন যাত্রা করেছে। মেঘেরা গাভির মতো চড়ে বেড়াচ্ছে। অবনী দুয়ার এঁটে ঘুমিয়েছে, কে বা কারা যেন তার দরজার কড়া নাড়ছে। কে যেন তাকে ডাকছে আয় আয়। অবনী যেতে চায় নি। অবনী বলছে তুমি আমায় ডাকছো আমি চলে যেতে পারি। কিন্তু কেনো যাবো? আমারতো একটা ছোটো শিশুসন্তান রয়েছে, ওর মুখ ধরে চুমু খাবো। এই যে পারিবারিক মায়া-মমতা কবিকে আষ্টেপৃষ্ঠে বেঁধে রাখতে চাইছে।
পরক্ষণেই হয়ত কবি আবার বুঝতে পারলেন যে, সে ইচ্ছে করলেই থাকতে পারবে না। চলে তার যেতে হবে। কোনো মমতার বন্ধন সন্তানের লাবণ্যময় মুখ তাকে আঁকড়ে রাখতে পারবে না। এ সব ভেবে কবি আবার বললেন, আমি যাবো কিন্তু এখনি যাবো না।
জনপ্রিয় সংস্কৃতিতে
২০১৭ সালের আগস্টে কবিতাটি অবলম্বনে একই নামে একটি সঙ্গীত প্রকাশিত হয়।
চৌর্যোন্মাদ
চৌর্যোন্মাদ বা ক্লেপটোম্যানিয়া  বলতে কোন বস্তু চুরি করার আকাঙ্ক্ষাকে দমন না করতে পারাকে বোঝায়। চৌর্যোন্মাদভোগী ব্যক্তি মূলতঃ ব্যক্তিগত বা অর্থনৈতিকভাবে লাভবান হওয়ার প্রচেষ্টায় চুরি করা থেকে নিজেকে বিরত রাখতে পারে না। ১৮১৬ খ্রিষ্টাব্দে সর্বপ্রথম এব্যাপারে উল্লেখ করে একে একধরনের মানসিক সমস্যা তালিকা ভুক্তি করা হয়।
ব্যুৎপত্তিগত অর্থ
চৌর্যোন্মাদ শব্দের ইংরেজি শব্দ ক্লেপটোম্যানিয়া গ্রিক ভাষার κλέπτω (ক্লেপটো) এবং μανία (ম্যানিয়া) শব্দ থেকে এসেছে যার অর্থ যথাক্রমে "চুরি করা"  ও " পাগলের মতো তীব্র আকাঙ্ক্ষা" থেকে এসেছে। এর অর্থ দাঁড়ায় "চুরির প্রতি বাধ্যবাধকতা"।
লক্ষণ
চৌর্যোন্মাদের উল্লেখযোগ্য লক্ষণের মধ্যে রয়েছে অনাকাঙ্ক্ষিত চিন্তাভাবনা মাথায় আসা। চুরি করা থেকে বিরত থাকার মতো সিদ্ধান্ত নেয়ার ক্ষেত্রে অক্ষমতা প্রকাশ এবং চুরি করার মাধ্যমে মানসিক চাপ থেকে উত্তরণ পাওয়া। এই লক্ষণগুলো দ্বারা প্রতীয়মান হয় যে, ক্লেপটোম্যানিয়াকে অবসেসিভ কম্পালসিভ ধরনের ডিজঅর্ডার বলে আখ্যায়িত করা যায়।
সাধারণ চুরি এবং ক্লেপটোম্যানিয়ার মাঝে পার্থক্য বিদ্যমান। সাধারণ চুরি (পরিকল্পিত কিংবা তাৎক্ষণিক সংঘটিত অপরাধ) করার পেছনে চুরি করা বস্তুর প্রয়োজনীয়তা এবং অর্থনৈতিক  মূল্য গুরূত্বপূর্ণ। কিন্তু, ক্লেপটোম্যানিয়ার কারণে চুরি করার ক্ষেত্রে চুরির একমাত্র কারণ ব্যক্তির চুরি করার আকাঙ্ক্ষা দমনে ব্যর্থতা। এক্ষেত্রে বস্তুর প্রয়োজনীয়তা কিংবা অর্থনৈতিক মূল্যের ভূমিকা গুরুত্ব বহন করে না।
মনঃসমীক্ষণ পর্যবেক্ষণ নমুনা
বহু মনঃসমীক্ষার তাত্ত্বিক ক্লেপ্টোম্যানিয়া একজন ব্যক্তির কোন সত্যিকারে অথবা কাল্পনিক ক্ষতির প্রতীকি ক্ষতিপূরণ হিসেবে বস্তু দখলের প্রবণতা বলে ব্যাখ্যা করেন। তাদের মতে, এই আচরণ চুরি করা বস্তুর প্রতীকি ভাবার্থের মাঝেই নিহিত।  চালক তত্ত্ব বা ড্রাইভ থিওরি এই চুরি করা প্রবণতাকে প্রতিরক্ষামূলক আচরণবলে প্রস্তাব করেছে।এই তত্ত্ব মতে, চুরির মাধ্যমে ব্যক্তি নিজের অনাকাঙ্ক্ষিত আচরণ কিংবা অনুভূতি প্রকাশ থেকে বিরত রাখে। অন্যদের মতে ক্লেপটোম্যানিয়াক ব্যক্তি চুরি করা বস্তু কিংবা চুরি করে যে অনুভূতি পাওয়া যায়,সেটার জন্যই চুরি করে থাকে।
চেতনা- আচরণগত নমুনা
চেতনা -আচরণগত নমুনা ক্লেপটোম্যানিয়ার কারণ ও বিস্তার ব্যাখায় পূর্বে উল্লেখিত মনঃসমীক্ষণ নমুনাকে সরিয়ে দিচ্ছে।চেতনা - আচরণগতচর্চাবিদরা এই ডিজঅর্ডারকে অপারেন্ট কন্ডিশনিং(শাস্তির মাধ্যমে আচরণ পরিবর্তনের শিক্ষা), আচরণগত শৃংখল (বারবার হাত ধোয়া, প্রতিদিন দাঁত মাজা ইত্যাদি শৃংখলার মাধ্যমে ধীরে ধীরে পরিষ্কার পরিচ্ছন্নতার আচরণ গড়ে তোলা), বিকৃত বোধশক্তি এবং দূর্বল মানিয়ে চলার প্রবণতাকে দায়ী করেছেন। চেতনা -আচরণগত নমুনা অনুসারে, ব্যক্তি চুরি করার পর তার আচরণ ধনাত্মকভাবে পুনর্বহাল হয়। যেহেতু ব্যক্তি চুরি করার দরুন কোন ধরনের ঋণাত্মক অনুভূতি বা ফলাফল (শাস্তি) অনুভব করে না। ফলে ব্যক্তি একই কাজ আরো করতে অনুপ্রাণিত হয়। আর বারবার একই আচরণ দ্বারা ধাবিত হওয়ার ফলে এক পর্যায়ে ব্যক্তির এইসকল চৌর্যকর্ম শক্তভাবে একে অপরের সাথে যুক্ত হয়ে শক্তিশালী আচরণগত শৃংখল হয়ে পরে। উদাহরণস্বরূপ ২০০২ সালে কো'ন এন্টোনুচিঅ তাদের একজন রোগীর বক্তব্য বর্ণনা করেছেন। এই ক্লেপটোম্যানিয়াক ব্যক্তি অন্যদের তুলনায় নিজেকে চতুর ভাবতেন। তিনি যাদের কাছ থেকে চুরি করতেন মনে করতেন তাদের এটা প্রাপ্য। এধরনের চিন্তাভাবনা এতটআই শক্তিশালী ছিলো যে তিনি চুরি করতে দ্বিধাবোধ করতেন না। এমনকি চুরি করার পেছনে এক ধরনের গর্বো কাজ করতো। উদাহরণস্ব্রূপ, এক বড় কোম্পানি থেকে চুরির সময় কোন গরিব ব্যক্তির কথা চিন্তা করে চৌর্য্যকর্মকে মহান রূপ দেয়া এবং কোম্পানির প্রতি এক ধরনের শাস্তি বলে বিবেচনা করা। অবশ্য এভাবে যেতে থাকলে এক পর্যায়ে ব্যক্তি মানসিক চাপ থেকে নিষ্কৃতি পেতেও চুরি শুরু করে।
জীববৈজ্ঞানিক নমুনা
জীববৈজ্ঞানিক নমুনায় চৌর্যোন্মাদের মূল প্রধানত কিছু নির্দিষ্ট সেরোটোনিন ইনহিবিটর (SSRIs), ভাবের স্থিরতা এবং অপিওয়েড রিসেপ্টরের প্রতিদ্বন্দী।
কিছু গবেষণায় ক্লেপটোম্যানিয়াক ব্যক্তির মাঝে আফিম আসক্তির মতো এক ধরনে আকাঙ্ক্ষা তৈরি হয় যা শুধুমাত্র চৌর্য্যকর্মের মাধ্যমেই নিবারণ হয়। এতদ্বারা দূর্বল সেরোটোনিন, ডোপামিন নিঃসরণ এবং/অথবা মস্তিষ্কের প্রাকৃতিক অপিওয়েড ক্লেপটোম্যানিয়াকের জন্য দায়ী করা যায়। যা এই আচরণকে ইমপালসিভ কন্ট্রোল ডিজঅর্ডারের তালিকায় যুক্ত করে।
অন্য একটি ব্যাখায় ক্লেপটোম্যানিয়াকে স্বচিকিৎসার সাথে তুলনা করা হয়েছে। এক্ষেত্রে চুরির মাধ্যমে ব্যক্তির প্রাকৃতিক অপিওয়েড নিঃসরণ উত্তেজিত হয়। এই "অপিওয়েড নিঃসরণ রোগীর দুঃখ, দুশ্চিন্তা কমাতে সাহায্য করে। ফলে চুরিরা মাধ্যমে ব্যক্তি নিজের মানসিক প্রশান্তি আনে।"
নূরুল আলম
নূরুল আলম (জন্ম: ১ জানুয়ারি ১৯৫৭) একজন বাংলাদেশী পদার্থবিদ ও শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) পদার্থবিজ্ঞান বিভাগের অধ্যাপক এবং বিশ্ববিদ্যালয়টির বর্তমান উপাচার্য। উপাচার্য হিসেবে নিয়োগ লাভের আগে তিনি বিশ্ববিদ্যালয়টির উপ-উপাচার্য (শিক্ষা), উপাচার্যের রুটিন দায়িত্ব এবং সাময়িক উপাচার্য হিসেবে দায়িত্ব পালন করেন।
জন্ম
তিনি ১৯৫৭ সালের ১ জানুয়ারি ঢাকার ধামরাই উপজেলার জালসা গ্রামে জন্মগ্রহণ করেন। তার বাবার নাম দরবেশ আলী এবং মায়ের নাম রিজিয়া বেগম।
শিক্ষা
নূরুল আলম ঢাকা শিক্ষা বোর্ডের অধীনে কুশুরা আব্বাস আলী উচ্চ বিদ্যালয় থেকে মাধ্যমিক ও মানিকগঞ্জের দেবেন্দ্র কলেজ থেকে উচ্চমাধ্যমিক পাস করেন। জাহাঙ্গীরনগর বিশ্ববিদ্যালয়ের পদার্থবিজ্ঞান বিভাগ থেকে ১৯৭৬ সালে তিনি স্নাতক (সম্মান) ও ১৯৭৭ সালে স্নাতকোত্তর ডিগ্রি লাভ করেন। একই বিশ্ববিদ্যালয় থেকে ১৯৯৬ সালে তিনি পিএইচডি ডিগ্রি অর্জন করেন।
কর্মজীবন
নূরুল আলম ১৯৮০ থেকে ১৯৮১ সাল পর্যন্ত জাহাঙ্গীরনগর বিশ্ববিদ্যালয়ের পদার্থ বিজ্ঞান বিভাগে রিসার্চ ফেলো হিসেবে কাজ করেন। ১৯৮২ সালে তিনি একই বিভাগে প্রভাষক হিসেবে শিক্ষকতা শুরু করেন। এরই ধারাবাহিকতায় ১৯৮৬ সালে তিনি সহকারী অধ্যাপক, ১৯৯২ সালে সহযোগী অধ্যাপক এবং ১৯৯৭ সালে অধ্যাপক পদে পদোন্নতি লাভ করেন।
কর্মজীবনে অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট, একাডেমিক কাউন্সিল ও অর্থ কমিটির সদস্য, গাণিতিক ও পদার্থবিষয়ক অনুষদের ডিন, মীর মশাররফ হোসেন হলের প্রভোস্ট, বিভাগীয় সভাপতি, ভারপ্রাপ্ত পরীক্ষা নিয়ন্ত্রক, জাহাঙ্গীরনগর বিশ্ববিদ্যালয় স্কুল ও কলেজের ভারপ্রাপ্ত অধ্যক্ষসহ বিভিন্ন গুরুত্বপূর্ণ দায়িত্ব পালন করেছেন।
এছাড়া তিনি জাহাঙ্গীরনগর বিশ্ববিদ্যালয় শিক্ষক সমিতির সহ-সভাপতি ও সভাপতি এবং বাংলাদেশ বিশ্ববিদ্যালয় শিক্ষক সমিতি ফেডারেশনের সহ-সভাপতি ও সভাপতি হিসেবেও নেতৃত্ব দিয়েছেন।
২০১২ সালে জাহাঙ্গীরনগর বিশ্ববিদ্যালয়ের সিনেট সদস্যরা ৩ সদস্যের উপাচার্য প্যানেল নির্বাচিত করে। এ নির্বাচনে নূরুল আলম জয়ী হন এবং দ্বিতীয় স্থান অধিকার করেন। ২০১৮ সালে তিনি বিশ্ববিদ্যালয়টির উপ-উপাচার্য (শিক্ষা) নিযুক্ত হন। ২০২২ সালের ১ মার্চ তৎকালীন উপাচার্য ফারজানা ইসলামের মেয়াদ পূর্ণ হলে ২ মার্চ থেকে তিনি উপাচার্যের রুটিন দায়িত্ব পালন করছিলেন। ঐ বছরের ১৭ এপ্রিল তাকে জাহাঙ্গীরনগর বিশ্ববিদ্যালয়ের উপাচার্য পদে সাময়িকভাবে নিয়োগ প্রদান করা হলে একই দিন অপরাহ্নে তিনি দায়িত্বভার গ্রহণ করেন।  ২০২২ সালের ১৩ সেপ্টেম্বর তিনি পরবর্তী চার বছরের জন্য বিশ্ববিদ্যালয়টির উপাচার্য নিযুক্ত হন এবং একই দিন অপরাহ্নে যোগদান করেন।
প্রকাশনা
দেশীয় ও আন্তর্জাতিক জার্নালে তার ২০টির বেশি গবেষণা প্রবন্ধ প্রকাশিত হয়েছে।
ফরিদপুর সরকারি বালিকা উচ্চ বিদ্যালয়
ফরিদপুর সরকারি বালিকা উচ্চ বিদ্যালয় (ইংরেজি: Faridupur Govt. Girls' High School) বাংলাদেশের একটি প্রাচীন ও ঐতিহ্যবাহী শিক্ষা প্রতিষ্ঠান। ফরিদপুর সরকারি বালিকা উচ্চ বিদ্যালয়টি ১৯১০ সালে প্রতিষ্ঠিত হয়ে ফরিদপুর জেলার বালিকাদের শিক্ষা প্রসারে এক অনন্য ভূমিকা পালন করে আসছে। নারী শিক্ষার এক অন্যন্য সেরা প্রতিষ্ঠান। শতাব্দীর প্রাচীনতম বিদ্যাপীঠ হিসেবে এই শিক্ষাপ্রতিষ্ঠানটি স্বকীয় বৈশিষ্ট্যে উদ্ভাসিত এক অনন্য আলোকবর্তিকা সদৃশ অগ্রজপ্রতীম শিক্ষাপ্রতিষ্ঠান। প্রতি বছর এ বিদ্যালয়ের শিক্ষার্থীরা প্রাথমিক সমাপনি পরীক্ষা, জে.এস.সি পরীক্ষা এবং এস.এস.সি পরীক্ষায় কৃতিত্তের সাথে উত্তীর্ণ হয়ে থাকে।
ভবন
এই বিদ্যালয়ে ভবন আছে মোট ১০ টি। একাডেমিক ভবন ৩ টি, প্রশাসনিক ভবন ১ টি, শিক্ষক মিলনায়তন ভবন ১ টি, হোস্টেল ভবন ১ টি, পরিত্যক্ত দারোয়ান ভবন ১ টি, ইমপ্রোভাইজড ঘোষিত প্রধান শিক্ষিকার বাসভবন ও পুরাতন হোস্টেল।
ময়মনসিংহ-৬
ময়মনসিংহ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫১নং আসন।
সীমানা
ময়মনসিংহ-৬ আসনটি ময়মনসিংহ জেলার ফুলবাড়িয়া উপজেলা নিয়ে গঠিত।
নয়ডা সেক্টর ৫৯ মেট্রো স্টেশন
নয়ডা সেক্টর ৫৯ দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের অন্তর্গত উত্তরপ্রদেশের গৌতম বুদ্ধ নগর জেলার নয়ডা সেক্টর ৫৯-য় অবস্থিত উত্তোলিত মেট্রো স্টেশন। ২০১৯ সালের ৯ই মার্চ তারিখে এটি সাধারণ মানুষের ব্যবহারের জন্য চালু করে দেওয়া হয়।
শিব দর্শন
শিব দর্শন হলেন একজন ভারতীয় চলচ্চিত্র অভিনেতা।
জীবনী
শিব দর্শন ১৯৮৮ সালের ১০ জানুয়ারি মুম্বাইয়ে জন্মগ্রহণ করেন। তিনি চলচ্চিত্র নির্মাতা সুনীল দর্শনের পুত্র। অভিনেতা হিসেবে যাত্রা শুরু করার আগে তিনি তালাশ: দ্য হান্ট বিগিনস চলচ্চিত্রে অক্ষয় কুমারের বডি ডাবল হিসেবে কাজ করেছিলেন।
সেবু প্যাসিফিক
সেবু এয়ার ইনকর্পোরেট যা সেবু প্যাসিফিক নামে পরিচিত, হল ফিলিপাইনের মেট্রো ম্যানিলার পাসাই সিটির নিনয় অ্যাকুইনো ইন্টারন্যাশনাল এয়ারপোর্ট হতে পরিচালিত একটি কম খরচে যাত্রী বহনের এয়ারলাইন৷ বিমানসংস্থাটি দেশের অভ্যন্তরীণ ও আন্তর্জাতিক উভয়স্থানেই যাত্রী ও মালামাল পরিবহন করে থাকে৷ নিনয় অ্যাকুইনো ইন্টারন্যাশনাল এয়ারপোর্ট ছাড়াও অন্যান্য যে সকল এয়ারপোর্টে এয়ারলাইনটির হাব রয়েছে, সেগুলো হল- ম্যাকটান-সেবু ইন্টারন্যাশনাল এয়ারপোর্ট, ক্লার্ক ইন্টারন্যাশনাল এয়ারপোর্ট, কালিবো ইন্টারন্যাশনাল এয়ারপোর্ট, ফ্রান্সিসকো ব্যাঙ্গয় ইন্টারন্যাশনাল এয়ারপোর্ট এবং লইলো ইন্টারন্যাশনাল এয়ারপোর্ট৷
পটভূমি
২০০০ সালের দিকে সেবু প্যাসিফিক আন্তর্জাতিক গন্তব্যস্থলে বিমান পরিচালনার অনুমতি লাভ করে৷ প্রাথমিক পর্যায়ে বিমান সংস্থাটি যে সকল স্থানে বিমান পরিচালনা শুরু করে, সেগুলো হলো মালয়েশিয়া, ইন্দোনেশিয়া, সিঙ্গাপুর, থাইল্যান্ড, দক্ষিণ কোরিয়া, হংকং, গোয়াম ইত্যাদি৷ আন্তর্জাতিক ফ্লাইট পরিচালনা শুরু হয় ২০০১ সালের ২২ নভেম্বর৷ ২০০২ সালের ১ মার্চ এয়ারলাইনটি সিউলে সপ্তাহে তিনটি করে ফ্লাইট পরিচালনা শুরু করে৷ অন্যান্য ফ্লাইটগুলোর মধ্যে ২০০২ সালে সিঙ্গাপুরে ফ্লাইট পরিচালনা করা শুরু হয়৷ তবে এস এ আর এস করোনা ভাইরাসে আক্রান্ত মহামারীর কারণে বেশ কিছু রুটে ফ্লাইট সাময়িকভাব বাতিল করা হয়৷
পরবর্তীতে ২০০৬ সালের ৩১ আগস্ট এয়ারলাইনটি পুনরায় ম্যানিলা হতে সিঙ্গাপুরে এবং ২০০৬ সালের ২৩ অক্টোবর সেবু হতে সরাসরি সিঙ্গাপুরে তার ফ্লাইট পরিচালনা শুরু করে৷ এটি ছিলো সেবু-সিঙ্গাপুর-সেবু রুটে পরিচালিত প্রথম কম খরচে যাত্রী পরিবহনের বিমান সেবা৷
ধনপুর ইউনিয়ন, ইটনা
উল্লেখযোগ্য ব্যক্তিত্ব
শ্রী গুরুদয়াল সরকার (প্রতিষ্ঠাতা ঃ গুরুদয়াল সরকারি কলেজে,কিশোরগঞ্জ)
সেবু প্যাসিফিক
পটভূমি
২০০৬ সালের ডিসেম্বরে দুই কিংবা এক মাস সরাসরি ফ্লাইট পরিচালনার পর সেবু প্যাসিফিক ঘোষণা দেয় যে তারা সেবু থেকে হংকং এর ফ্লাইট সংখ্যা চার থেকে বৃদ্ধি করে পাঁচে নিয়ে যাবে এবং একই সঙ্গে সেবু হতে সিঙ্গাপুর এর ফ্লাইট সংখ্যা চার থেকে বৃদ্ধি করে ছয়ে নিয়ে যাবে, যা ২০০৭ সালের ২৫ জানুয়ারির মধ্যে কার্যকর করার সিদ্ধান্ত নেয়া হয়৷
ধনপুর ইউনিয়ন, ইটনা
বর্তমান চেয়ারম্যান-
নাম ঃ বাবু প্রদীপ কুমার দাস
সেবু প্যাসিফিক
গন্তব্যস্থলসমূহ
বর্তমানে সেবু প্যাসিফিক ৩৮ টি অভ্যন্তরীণ গন্তব্যস্থলে এবং ২০ টি দেশের ৩০ টি আন্তর্জাতিক গন্তব্যস্থলে এর বিমানসমূহ পরিচালনা করে থাকে৷ ফিলিপাইনের অভ্যন্তরে এয়ারলাইনটির নেটওয়ার্ক অন্যান্য যে কোনো বিমানসংস্থা হতে বিস্তৃত৷
পরিচালিত বিমানসমূহ
২০১৭ সালের মে মাস অনুসারে সেবু প্যাসিফিক এয়ারলাইনের বিমানবহরে নিন্মের বিমানগুলো রয়েছে:
এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২১নিও, এয়ারবাস এ৩৩০-৩০০৷ পূর্বের ব্যবহৃত বিমানগুলোর মধ্যে রয়েছ ম্যাকডোনেল ডগলাস ও বোয়িং৷
ঘটনা ও দূর্ঘটনা
১৯৯৮ সালের ২ ফেব্রুয়ারি সেবু প্যাসিফিক ফ্লাইট ৩৮৭ তে ম্যানিলা হতে প্রস্থানকারী একটি ডিসি-৯-৩২ বিমান দূর্ঘটনায় কবলিত হয়৷ বিমানটি মিসামিস ওরিয়েন্টাল এর সুমাগায়া পাহাড়ের ঢালে বিধস্ত হয়৷ দুঃখজনক দূর্ঘটনায় ১০৪ যাত্রী প্রাণ হারায়৷ বিমানটি লুম্বিয়া এয়ারপোর্টের উদ্দেশ্যে যাত্রা করেছিলো৷
২০১৩ সালের ২ জুন ম্যানিলা হতে সেবু প্যাসিফিক ফ্লাইট ৯৭১ তে ১৬৫ জন যাত্রী বহনকারী একটি এয়ারবাস এ৩২০-২০০ ফ্রান্সিসকো ব্যাঙ্গয় ইন্টারন্যাশনাল এয়ারপোর্টের রানওয়েতে দূর্ঘটনায় কবলিত হয়৷ এতে কোনও যাত্রী মারা না গেলেও বিমানটি প্রচুর ক্ষতিগ্রস্ত হয়৷ বিশেষজ্ঞরা দূর্ঘটনার কারণ হিসাবে মনুষ্য সৃষ্টির কারণ উল্লেখ করেন৷ মেরামত করার পর ২০১৪ সালে বিমানটিকে পুনরায় যাত্রী পরিবহনের কাজে নিয়োজিত করা হয়৷
মেঘনাদ
মেঘনাদ (मेघनाद) এবং তার অন্য নাম ইন্দ্রজিৎ  হলেন ভারতীয় মহাকাব্য রামায়ণে বর্ণিত এক ঐতিহাসিক যোদ্ধা। রামায়ণ অনুযায়ী তিনি সমগ্র মানব, দানব, অন্যান্য সৃষ্টি ও দেব-দেবীদের মধ্যে শ্রেষ্ঠ বীরযোদ্ধা ও একমাত্র অতি মহারথী {(বীরত্বের শ্রেণীবিভাগে শুধু 'মহামহারথীরা' (যথা ব্রহ্মা, বিষ্ণু, মহাদেব ইত্যাদি)} 'অতিমহারথী' ইন্দ্রজিৎ অপেক্ষা শ্রেষ্ঠ। অসুরদের গুরু শুক্রের শিষ্য ত্রিমূর্তিধারী ইন্দ্রজিৎ রাবণের পুত্র। মেঘনাদ রাম ও রাবণের মধ্যে সংঘটিত লঙ্কার যুদ্ধে এক গুরুত্বপূর্ণ ভূমিকা পালন করেন। তিনি যুদ্ধে গমন করার পূর্বে এক যজ্ঞানুষ্ঠান করতেন। এই যজ্ঞের বলে অজেয় হয়ে তিনি দুইবার লক্ষ্মণকে পরাভূত করেন। কিন্তু তৃতীয় বারে বিভীষণের সহায়তায় লক্ষ্মণ যজ্ঞাগারে উপস্থিত হয়ে তাকে বধ করেন।
কৃত্তিবাস ওঝা বিরচিত বাংলা রামায়ণে বর্ণিত মেঘনাদের উপাখ্যান অবলম্বনে ঊনবিংশ শতাব্দীর বিশিষ্ট বাঙালি কবি মাইকেল মধুসূদন দত্ত একটি বাংলা মহাকাব্য রচনা করেন। মেঘনাদবধ কাব্য নামক এই মহাকাব্যটি বাঙালি সমাজে আজও বিশেষ জনপ্রিয়।
পৌরাণিক উপাখ্যান
মেঘনাদের জননী ছিলেন ময়দানবের কন্যা তথা রাবণের রাজমহিষী মন্দোদরী। জন্মের সময় মেঘনাদ বজ্রনাদের ন্যায় চিৎকার করেছিলেন। তাই তার নামকরণ হয় মেঘনাদ। অন্যমতে, মেঘের আড়াল থেকে ঘোর যুদ্ধ করতেন বলে তার নাম হয় মেঘনাদ। আবার দেবরাজ ইন্দ্রকে পরাভূত করেছিলেন বলে তিনি ইন্দ্রজিৎ নামেও অভিহিত হন।
মেঘনাদের জন্মসংক্রান্ত আর একটি কাহিনি প্রচলিত আছে: সমুদ্রমন্থন কালে সুলক্ষণা নামে এক সুন্দরী নারী উঠেছিলেন। তিনি পার্বতীর সখি হন। একদিন স্নানান্তে পার্বতী সুলক্ষণাকে তার পরিধেয় বস্ত্র আনতে বলেন। বস্ত্র আনতে গেলে শিব সুলক্ষণাকে একা পেয়ে সম্ভোগ করেন। সুলক্ষণা বিব্রত হয়ে পড়লে শিব বর দেন যে তার বিবাহের পরই পুত্রের জন্ম হবে। এদিকে পার্বতীর কাছে পরে বস্ত্র নিয়ে গেলে তিনি সব বুঝতে পারেন। তিনি সুলক্ষণাকে অভিশাপ দেন। সুলক্ষণা মন্দোদরীতে পরিণত হন। এই কারণে মেঘনাদের অপর নাম হয় কানীন।
মেঘনাদের দুই সহোদরের নাম অতিকায় ও অক্ষয়কুমার। বাল্যকালেই মেঘনাদ ব্রহ্মাস্ত্র, পাশুপতাস্ত্র, বৈষ্ণবাস্ত্র প্রভৃতি দৈব অস্ত্রশস্ত্রের অধিকারী হয়েছিলেন। তার গুরু ছিলেন দৈত্যগুরু শুক্রাচার্য। মেঘনাদ নাগরাজ শেষনাগের কন্যা সুলোচনাকে বিবাহ করেছিলেন। গল্পের সাথে হয়তো বাস্তবতার মিল নেই
ব্রহ্মার বরদান
রাবণ মেঘনাদকে সঙ্গে নিয়ে দিগ্বিজয়ে বার হয়ে স্বর্গ আক্রমণ করেন। এই যুদ্ধে মেঘনাদের অস্ত্রাঘাতে ইন্দ্রের পুত্র জয়ন্ত অজ্ঞান হয়ে পড়লে জয়ন্তর পিতামহ পুলোমা তাকে নিয়ে সকলের অজ্ঞাতে পালিয়ে যান। শোকে মুহ্যমান হয়ে ইন্দ্র রাবণকে অস্ত্রাঘাত করেন। ফলে রাবণ অজ্ঞান হয়ে যান। মেঘনাদ শিবের বরে মায়াপ্রভাবে অদৃশ্য অবস্থায় যুদ্ধ করে ইন্দ্রকে পরাভূত ও বন্দী করেন। ইতিমধ্যে রাবণের জ্ঞান ফেরে এবং তিনি ইন্দ্রকে লঙ্কায় বন্দী করে আনেন। রামায়ণ অনুসারে অহল্যাকে ধর্ষণের পাপে ইন্দ্র বন্দী হয়েছিলেন।
দেবতাদের অনুরোধে এক বছর বাদে ব্রহ্মা ইন্দ্রকে মুক্ত করে নিয়ে আসেন। তিনি মেঘনাদকে ইন্দ্রজিৎ নাম দেন এবং ইন্দ্রের মুক্তির প্রতিদানে মেঘনাদকে বরদান করতে চান। মেঘনাদ অমরত্বের বর চান। কিন্তু ব্রহ্মা তা দিতে রাজি হন নি। তখন পরিবর্তে মেঘনাদ এই বর চান যে যুদ্ধে যাওয়ার আগে তিনি ইষ্টদেব অগ্নির পূজা করবেন এবং অগ্নিসম্ভূত অশ্ব দ্বারা চালিত রথে যুদ্ধে গেলে তিনিই অজেয় হবেন; কিন্তু যজ্ঞ অসমাপ্ত রেখে যুদ্ধে গেলে তার মৃত্যু হবে। এই বরের মাধ্যমে প্রকৃতপক্ষে মেঘনাদ নিজের বিক্রমে অমরত্ব চান। ব্রহ্মা তা মেনে নেন।
অন্যমতে মহামায়ার পূজা করে মেঘনাদ তার মায়াবল লাভ করেছিলেন।
শস্ত্র
ইন্দ্রজিতের শস্ত্রসমূহ নিম্নরূপ,
নিকুম্ভিলা যজ্ঞাগার
রামায়ণ অনুসারে, রাবণ যখন ত্রিলোক জয়ে বেরিয়েছিলেন তখন নিকুম্ভিলা নামক লঙ্কার এক উপবনে উশনার পৌরহিত্যে মেঘনাদ অগ্নিষ্টোম, অশ্বমেধ, বহুসুবর্ণক, রাজসূয়, গোমেধ, বৈষ্ণব ও মাহেশ্বর নামে সাতটি যজ্ঞ সম্পাদনা করেন। এই যজ্ঞসমূহের ফলে তিনি শিবের কাছ থেকে কামগ স্যন্দন, তামসী মায়া, অক্ষয় ইষুধি ও আরো অনেক অস্ত্রশস্ত্র লাভ করেন। শিবের কাছ থেকে এই সকল মায়াবিদ্যা লাভ করে তিনি মায়াবী নামে অভিহিত হন।
যজ্ঞ শেষ হওয়ার পর রাবণ লঙ্কায় ফিরে আসেন। ফিরে পুত্রের কাছে যজ্ঞের সংবাদ লাভ করেন। বৈষ্ণব যজ্ঞ করার জন্য রাবণ অতিশয় বিরক্ত হন। তখন যজ্ঞের পুরোহিত শুক্রাচার্য রাবণকে শাপ দেন যে তিনি বিষ্ণুর হাতেই নিহত হবেন।
লঙ্কার যুদ্ধ
রামের কথায় হনুমান লঙ্কায় সীতার খোঁজে এলে মেঘনাদের সঙ্গে তার যুদ্ধ হয়েছিল। মেঘনাদ হনুমানকে বন্দী করেছিলেন। নিজের ভ্রাতৃগণের মৃত্যুর পর মেঘনাদ যুদ্ধে যোগ দিয়েছিলেন। রামের হাতে পিতা রাবণের দুর্দশা ও পিতৃব্য কুম্ভকর্ণের মৃত্যুর পর তিনি যুদ্ধক্ষেত্রে অবতীর্ণ হন। রাম ও লক্ষ্মণের সঙ্গে তার তিন দিন যুদ্ধ হয়েছিল।
দ্বিতীয় দিনের যুদ্ধ
মেঘনাদ যখন জানতে পারেন যে রাম ও লক্ষ্মণ জীবিত এবং গরুড় তাদের উদ্ধার করেছেন, তখন ক্রুদ্ধ হয়ে তিনি শপথ করেন যে অন্তত দুই ভাইয়ের একজনকে সেই দিন হত্যা করবেন। প্রথমে সুগ্রীবের বাহিনীর সঙ্গে তার ভয়ানক যুদ্ধ হয়। পরে লক্ষ্মণ এসে তার সঙ্গে যুদ্ধ শুরু করেন। লক্ষ্মণকে হারানো সহজ নয় বুঝে তিনি মায়াবলে ঝড়বৃষ্টি সৃষ্টি করে তার সম্মুখ ভাগ থেকে বারংবার অদৃশ্য হয়ে যেতে থাকেন। শেষে তার সর্বাপেক্ষা ভয়ানক অস্ত্র শক্তি প্রয়োগ করেন লক্ষ্মণের উপর। লক্ষ্মণ অচৈতন্য হয়ে পড়েন। তার শরীরে এমন এক বিষক্রিয়া শুরু হয় যা ঠিক সূর্যোদয়ের মুহুর্তে তার প্রাণ হরণ করতে উদ্যত হয়। হনুমান লঙ্কার দুর্গ থেকে রাজবৈদ্য সুষেণকে অপহরণ করে আনেন। সুষেণ জানান যদি রাত্রি শেষ হওয়ার পূর্বেই হিমালয়ের ধৌলাধর পর্বত থেকে সঞ্জীবনী বুটি নিয়ে আসা যায় তবে লক্ষ্মণের প্রাণরক্ষা সম্ভব। হনুমান সেই পর্বত উৎপাটন করে আনেন রাতারাতি। সুষেণ প্রথমে শত্রুর শরীরে সেই ঔষধ প্রয়োগ করতে চাননি। কিন্তু রাম যখন তাকে মনে করিয়ে দেন আয়ুর্বেদের একটি প্রাচীন প্রবচনের কথা – চিকিৎসকের বন্ধু বা শত্রু নেই। তখন সুষেণ লক্ষ্মণের শরীরে ঔষধ প্রয়োগ করে তাকে সারিয়ে তোলেন।
তৃতীয় দিনের যুদ্ধ
লক্ষ্মণ পুনরুজ্জীবিত হয়েছেন জানতে পেরে মেঘনাদ নিকুম্ভিলা যজ্ঞাগারে যজ্ঞ সম্পাদনা করতে যান। বিভীষণ তার গুপ্তচর মারফৎ সেই সংবাদ পেয়ে রামকে সতর্ক করেন। কারণ এই যজ্ঞ সম্পূর্ণ হলে মেঘনাদ অজেয় হয়ে যাবেন। বিভীষণ লক্ষ্মণকে যজ্ঞাগারে নিয়ে যান। যজ্ঞাগারে মেঘনাদ অস্ত্র স্পর্শ করতেন না। তিনি প্রথমে যজ্ঞের বাসন ছুঁড়ে লক্ষ্মণকে অচেতন করে দেন। কিন্তু অস্ত্রাগারে যাওয়ার সময় পান না। তার পূর্বেই লক্ষ্মণের জ্ঞান ফেরে এবং তিনি নিরস্ত্র মেঘনাদকে হত্যা করেন। আর এতেই রাবণ লক্ষ্মণের প্রতি রাগান্বিত হয়ে যান। প্রতিশোধকর্পে রাবণ লক্ষ্মণকে শক্তিশেলে বিদ্ধ করেন।
মেঘনাদবধ কাব্যে মেঘনাদ
মাইকেল মধুসূদন দত্ত বিরচিত মেঘনাদবধ কাব্য-এ মেঘনাদ নায়ক। ভ্রাতা বীরবাহুর মৃত্যুর পর লঙ্কার রাজলক্ষ্মীর প্ররোচনায় তিনি যুদ্ধযাত্রা করেন। এই উপাখ্যানে মেঘনাদের স্ত্রী প্রমীলা। দেবগণ মেঘনাদের যুদ্ধযাত্রার সময় রামচন্দ্রকে রক্ষা করার পরিকল্পনা করেন। নিকুম্ভিলা যজ্ঞাগারে যজ্ঞ সম্পাদনা কালে লক্ষ্মণ নিরস্ত্র অবস্থায় মেঘনাদকে হত্যা করেন। তারপর প্রতিশোধকল্পে রাবণ লক্ষ্মণকে শক্তিশেলে বিদ্ধ করলে রাম পাতালপুরীতে প্রবেশ করে মৃত পিতা দশরথের কাছ থেকে লক্ষ্মণের পুনরুজ্জীবনের উপায় জেনে আসেন। গ্রন্থশেষে রয়েছে মেঘনাদের অন্ত্যেষ্টিক্রিয়ার জন্য রাবণের, রামের নিকট সাতদিন যুদ্ধবিরতি প্রার্থনা ও মহাসমারোহে মেঘনাদের অন্ত্যেষ্টির বিবরণ।
জনপ্রিয় সংস্কৃতিতে মেঘনাদ
জেনা: দ্য ওয়ারিওর প্রিন্সেস ধারাবাহিকের দ্য ওয়ে পর্বে ইন্দ্রজিতকে খলনায়ক দৈত্যরাজ রূপে হিসেবে আবির্ভূত হতে দেখা যায়। এই চরিত্রে অভিনয় করেছিলেন রাজনীল সিংহ।
ডিজিটাল ডেভিল সাগা ভিডিও গেমে মেঘনাদ/ইন্দ্রজিৎ বস হিসেবে আবির্ভূত হন।
দিদেম বালচিন
দিদেম বালচিন (জন্ম ১৮ মে ১৯৮২) একজন তুর্কি অভিনেত্রী। তিনি বিখ্যাত ধারাবাহিক দিরিলিস: আরতুগ্রুল  এবং কুরুলুস: ওসমান এ তার  'সেলচান হাতুন' চরিত্রে অভিনয় করে বেশ আলোচিত।
প্রাথমিক ও কর্মজীবন
বালচিনের বাবা টিআরটি রেডিওতে কাজ করেছিলেন এবং তার মা নূর বালান ১৯৭৫ সালে জাপানের একটি সুন্দরী প্রতিযোগিতায় তুরস্কের প্রতিনিধিত্ব করেছিলেন। তিনি আঙ্কার বিশ্ববিদ্যালয় স্কুল অব সাহিত্য, ইতিহাস ও ভূগোল থেকে থিয়েটার স্টাডিজ ডিগ্রি অর্জন করেছেন। স্নাতক শেষ হওয়ার পরে তিনি ইস্তাম্বুল চলে যান এবং বিভিন্ন বিজ্ঞাপন এবং টিভি সিরিজে হাজির হন। মঞ্চে তার প্রথম পেশাগত উপস্থিতি লেভেন্ট কার্সা থিয়েটারে আতেদিন দিতা ইয়ার নাটকের একটি ভূমিকা ছিল। ২০০৯ সালে, তিনি তার নিজের থিয়েটার সংস্থা প্রতিষ্ঠা করেছিলেন নার্গিস ওজতুর্ক এর সাথে । কৌতুক চলচ্চিত্র বুনু ইয়াপান একি কিসি চরিত্রে অভিনয়ের জন্য, তিনি সেরা কৌতুক অভিনেত্রীর লিওনস পুরস্কার পেয়েছিলেন। মঞ্চে তার ক্যারিয়ার অব্যাহত রাখার পরে, ২০১১ সালে তিনি তার বোনের সাথে "ডোদা সনট" শিক্ষা পরামর্শক প্রতিষ্ঠা করেন
ব্যক্তিগত জীবন
দিদেম বালান এবং তুর্কি অভিনেতা ক্যান আইডনের সাথে ২০২০ সালের মার্চ মাসে বাগদান করেছিলেন। এই দম্পতি ২০২০ সালের ১৪ জুন বিয়ে করেছিলেন
১০২
১০২ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর উরসাস ও সুরা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৫ বছর; রোম প্রতিষ্ঠার বছর)। এই বছরকে ১০২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
বাস্তিলের বিক্ষোভ
১৭৮৯ সালের ১৪ জুলাই ফরাসি রাজতন্ত্রের দমননীতির মূল প্রতীক কুখ্যাত বাস্তিলে বিক্ষোভ (ফরাসি: Prise de la Bastille [pʁiz də la bastij]) হয়। এই বাস্তিল দুর্গের পতনের মধ্য দিয়ে ফরাসি বিপ্লব সংঘটিত হয়। এই বিপ্লব ছিল তদানীন্তন ফ্রান্সের শত শত বছর ধরে নির্যাতিত ও বঞ্চিত "থার্ড স্টেট" বা সাধারণ মানুষের পুঞ্জীভূত ক্ষোভের বহিঃপ্রকাশ।  এই বিপ্লবের আগে সমগ্র ফ্রান্সের ৯৫ শতাংশ সম্পত্তির মালিক ছিল মাত্র ৫ ভাগ মানুষ।  অথচ সেই ৫ ভাগ মানুষই কোন আয়কর দিত না। যারা আয়কর দিত তারা তেমন কোন সুবিধা ভোগ করতে পারত না। এবং এই ব্যবস্থার বিরুদ্ধে যারা প্রতিবাদ করত তাদেরকে এই বাস্তিল দুর্গে বন্দী করে নির্যাতন করা হত। বাস্তিল দুর্গ ছিল স্বৈরাচারী সরকারের নির্যাতন ও জুলুমের প্রতীক। একবার কোন বন্দী সেখানে প্রবেশ করলে জীবন নিয়ে আর ফিরে আসার সম্ভাবনা থাকত না । কারাগারের ভিতরেই মেরে ফেলা হত অসংখ্য বন্দীদের। ১৭৮৯ সালের ১৪ জুলাই নির্বাচিত প্রতিনিধি, রক্ষী বাহিনির সদস্য এবং বাস্তিল দুর্গের আশেপাশের বিক্ষুব্ধ মানুষ বাস্তিল দুর্গ অভিমুখে রওনা হয়। রক্তক্ষয় এড়াতে প্রতিনিধিরা দুর্গের প্রধান দ্য লোনের কাছে আলোচনার প্রস্তাব দেন।  প্রস্তাব ছিল বাস্তিলে ৭ জন রাজবন্দীকে মুক্তি দেয়া। দ্য লোন সেই প্রস্তাবে রাজি না হওয়াতে বিক্ষুব্ধ জনতার ঢেউ বাস্তিল দুর্গে ঝাঁপিয়ে পড়ে। দুর্গের সৈন্যরাও ভিতর থেকে কামান দাগতে থাকে। প্রায় দুইশো বিপ্লবী মানুষ হতাহত হয় । এরপর চারিদিক থেকে উত্তেজিত বিক্ষুব্ধ জনতা বাস্তিল দুর্গ ধ্বংস করে।  জয় হয় সাম্য, মৈত্রী এবং স্বাধীনতার।
এই ঘটনাটি ফ্রান্সের জাতীয় উৎসব বলে পালন করা হয়। বাস্তিল দুর্গ টির অবস্থান পারি শহরে। রাজকীয় অস্ত্রাগার হিসেবে ব্যবহৃত হতো। যাদের আক্রমণে পতন হয় তারা স্য কুলোৎ নামে পরিচিত। বাস্তিল দুর্গ টি ছিল বুরবো রাজবংশের স্বৈরতন্ত্রের প্রতীক।
আলিশিং জেলা
আলিশিং জেলা (পারসিক: ولسوالی علیشنگ ) আফগানিস্তানের ৫টি জেলার মধ্যে অন্যতম একটি জেলা, যেটি লাঘমান প্রদেশের প্রাদেশিক কেন্দ্রস্থল মিহতারলাম থেকে ২১ কিমি দূরে অবস্থিত। ভৌগোলিক অবস্থান অনুযায়ী জেলাটির সীমানা, কাবুল প্রদেশ এবং কাপিসা প্রদেশে পশ্চিমে, উত্তরে দৌলত শাহ জেলা, পূর্বে আলিঙ্গার জেলা এবং দক্ষিণে মিহতারলাম জেলা অবস্থিত। ২০১০ সালের আদমশুমারীল হিসাব অনুযায়ী, এখানকার জনসংখ্যা ছিল প্রায় ১০০,০০০ জন এর মত, যার মধ্যে থেকে ৬৫% পশাই, ২০% পশতু এবং ১৫% তাজিক সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে আলিশিং গ্রাম (আলিশাং), যার অবস্থান হচ্ছে  ৮৬২ মিটার উচ্চতায়। উপত্যকা এবং পর্বতমালা মিলিয়ে প্রায় ১২ থেকে ১৪ টির মত গ্রাম রয়েছে। আলিশিং নদীটি জেলাটির মধ্য দিয়ে প্রবাহিত হয় এবং এই নদীটি মূলত সেচের মূল উৎস হিসেবে পরিচালিত হয়ে থাকে।
ওখা–বেত দ্বারকা সেতু
ওখা–বেত দ্বারকা সেতু হল ভারতের একটি নির্মাণাধীন তার আলম্বিত সেতু, যা কচ্ছ উপসাগরের বেত দ্বারকা দ্বীপ এবং ওখাকে সংযুক্ত করে। সেতুটির মোট দৈর্ঘ্য ২,৩২০ মিটার। এটি কচ্ছ উপসাগরে নির্মিত হচ্ছে।
ইতিহাস
সেতু নির্মাণের জন্য অনুমোদন কেন্দ্রীয় পরিবহণ মন্ত্রী নিতীন গডকড়ী ২০১৬ সালে প্রদান করেছিলেন। ভারতের প্রধানমন্ত্রী নরেন্দ্র মোদি ২০১৭ সালের অক্টোবর মাসে ওখা ও বেত দ্বারকার মধ্যে চার লেনের তার-স্থিত সেতুর ভিত্তিপ্রস্তর স্থাপন করেছিলেন।
স্থাপত্য বৈশিষ্ট্য
ওখা–বেত দ্বারকা সেতু হল একটি তার-স্থিত সেতু, যা ইস্পাত তোরণ ব্যবহার করে নির্মিত হয়েছে। মোট দৈর্ঘ্য ২,৩২০ মিটার (৭,৬১২ ফুট), সেতুটিতে ৯০০ মিটার (২,৯৫৩ ফুট) দীর্ঘ কেন্দ্রীয় তার- স্থিত অংশ রয়েছে। ডেকটি যানবাহন চলাচলের দুটি পথ সহ যৌগিক ইস্পাত-রিইনফোর্সড কংক্রিট দিয়ে তৈরি। সেতুটির মোট প্রস্থ ২৭.২ মিটার (৮৯ ফুট), প্রতিটি দিকে ২ টি লেন এবং প্রতিটি দিকে ২.৫ মিটার (৮ ফুট) প্রশস্ত ফুটপাথ রয়েছে।
কাতারে ইন্টারনেট
থাম্ব|আল কোর, কাতারে ইন্টারনেট ক্যাফে। কাতারে ইন্টারনেটের ব্যবহার দ্রুত বৃদ্ধি পেয়েছে এবং এখন এটি ব্যাপকভাবে ছড়িয়ে পড়েছে, তবে ইন্টারনেট অ্যাক্সেসও প্রচুর পরিমাণে ফিল্টার হয়েছে।
অনুপ্রবেশ এবং ব্যবহার
২০০৭ সালে কাতার ছিল আরব অঞ্চলে সংযুক্ত দ্বিতীয় দেশ। কাতারের ইন্টারনেট প্রবেশের হার ২০০১ সালে ৬% থেকে বেড়ে ২০০৭ সালে ৩৭% হয় এবং ২০১১ সালে ৮৬% এ দাঁড়ায়।
কাতার টেলিকম (কিউটেল) হল সুপ্রিম কাউন্সিল অফ ইনফরমেশন অ্যান্ড কমিউনিকেশন টেকনোলজির লাইসেন্সপ্রাপ্ত টেলিযোগযোগ সেবা প্রদানকারী যা ফিক্সড এবং মোবাইল উভয় টেলিযোগযোগ পরিষেবা সরবরাহ করতে পারে। কিউটেল ডোমেন নেম নিবন্ধকরণ, প্রি-পেইড ইন্টারনেট কার্ড, তাত্ক্ষণিক ইন্টারনেট অ্যাক্সেস (টেলিফোন লাইনের মাধ্যমে, ফোন বিলের মাধ্যমে ইন্টারনেটের জন্য অর্থ প্রদানের অনুমতি দেয়) এবং এডিএসএল লাইন সরবরাহ করে। যাইহোক, নভেম্বর ২০০৬ পর্যন্ত, ইন্টারনেট সার্ভিসে কিউটেলের একচেটিয়া আনুষ্ঠানিকভাবে শেষ হয়ে গিয়েছিল। যদিও নতুন আইএসপি-র লাইসেন্স দেওয়ার প্রক্রিয়া এখনও প্রকাশিত হয়নি, লক্ষ্য ছিল "২০০৭ সালের শেষের দিকে নতুন ফিক্সড এবং মোবাইল সেবা সরবরাহকারীদের লাইসেন্স প্রদান করা"।
কাতারে ব্রডব্যান্ড দ্রুত বাড়ছে। ২০০৮ সালের এপ্রিল পর্যন্ত এটি দাঁড়িয়েছে ৫০ শতাংশ। ২০০৭ সালের ডিসেম্বরের মধ্যে কিউটেলের প্রায় ১.২৫ মিলিয়ন মোবাইল ব্যবহারকারী ছিল। কিউটেলের প্রায় ৫০,০০০ গ্রাহকও এর ৩.৫ জি মোবাইল নেটওয়ার্কের সাথে সংযুক্ত রয়েছে।
ইন্টারনেট অ্যাক্সেস ছড়িয়ে দেওয়ার জন্য বিভিন্ন পরিকল্পনা রয়েছে যেমন কাতারের বিভিন্ন পার্কে বিনামূল্যে ওয়্যারলেস ইন্টারনেট উপলব্ধ করা, দেশব্যাপী ওয়্যারলেস কভারেজ উপলব্ধ করা এবং "ব্রডব্যান্ড পয়েন্ট-টু-মাল্টিপয়েন্ট রেডিও প্রযুক্তি ব্যবহার করে রিমোট লোকেশন সার্ভিসেস (ওয়্যারলেস লোকাল লুপ)"।
কাতারের গ্লোবাল ইনফরমেশন টেকনোলজির রিপোর্ট ২০০৭-২০০৮-এ এই সিদ্ধান্তে উপনীত হয়েছে যে কাতারে অনেক গুলো ই-শিক্ষামূলক উদ্যোগ নেওয়া সত্ত্বেও পিতামাতার উদ্বেগ শিশুদের এই উদ্যোগগুলোতে নাম লেখাতে বাধা দিতে পারে। প্রতিবেদনে দাবি করা হয়েছে যে কাতারি সমাজে, “ইন্টারনেটে অপ্রয়োজনীয় বিষয়বস্তু হল প্রযুক্তি গ্রহণের ক্ষেত্রে একটি বিশাল বাধা। কিছু অভিভাবক বাচ্চাদের ইন্টারনেট ব্যবহার প্রতিহত করেন এবং শিশু এবং তাদের পিতামাতার মধ্যে বিস্তৃত প্রযুক্তিগত বিভাজন বিদ্যমান"।
২০১৩ সালের প্রতিবেদনে কাতারকে ইন্টারনেট ব্যবহারে জনসংখ্যার হিসাবে দশম সর্বোচ্চ দেশ হিসাবে তালিকাভুক্ত করা হয়েছিল। এটি ছিল সর্বোচ্চ পদমর্যাদার মেনা দেশ।
ডিজিটাল বিকাশের জন্য জাতিসংঘের ব্রডব্যান্ড কমিশনের ২০১৫ সালের প্রতিবেদনে ইন্টারনেট ব্যবহার করে এমন দেশের মধ্যে কাতারকে উন্নয়নশীল দেশ গুলোর মধ্যে প্রথম স্থান দিয়েছে। ইন্টারনেট ব্যবহারের শতকরা হারে দেশটি বিশ্বব্যাপী দ্বিতীয় স্থান অর্জন করেছে। ২০১৫ সালে ওভুমের ব্রডব্যান্ড উন্নয়ন সূচকে কাতার বিশ্বব্যাপী সপ্তম স্থানে ছিল।
আগস্ট ২০১৭ সালে আকামাই টেকনোলজিসের একটি প্রতিবেদন অনুসারে, কাতার ব্রডব্যান্ড সংযোগের গতিতে মধ্য প্রাচ্য এবং উত্তর আফ্রিকা (এমইএনএ) অঞ্চলে প্রথম এবং বিশ্বব্যাপী সপ্তম অবস্থানে রয়েছে।
আইনি এবং নিয়ন্ত্রক কাঠামো
কাতারের সুপ্রিম কাউন্সিল ফর কমিউনিকেশনস অ্যান্ড ইনফরমেশন টেকনোলজি (আইটিকাতার) হ'ল কাতারের প্রধান নিয়ন্ত্রক কর্তৃপক্ষ।
২০০৬ সালে, একটি নতুন টেলিযোগাযোগ আইন চালু করা হয়েছিল। টেলিযোগাযোগ আইনটির বেশিরভাগ অংশ প্রতিযোগিতা এবং প্রভাবশালী পরিষেবা সরবরাহকারীদের জন্য নিবেদিত। ২৩ অনুচ্ছেদে বলা হয়েছে যে আন্তঃসংযোগের উদ্দেশ্যে যে কোনও পরিষেবা সরবরাহকারীকে "প্রতিযোগিতা নীতি অনুসারে এক বা একাধিক টেলিযোগাযোগ বাজারে প্রভাবশালী পরিষেবা প্রদানকারী হিসাবে মনোনীত করা যেতে পারে"। অধ্যায় ৯-এ প্রতিযোগিতা নীতি পেশ করে; ৪৩ অনুচ্ছেদে আধিপত্যের অপব্যবহারের বর্ণনা দেওয়া হয়েছে। আইএসপিগুলোর লাইসেন্সের জন্য কোনও বিবরণ পাওয়া যায় না, কেবলমাত্র সাধারণ সচিবালয় লাইসেন্স দেওয়ার দায়িত্বে থাকে। অধ্যায় ১৫-এ বলা হয়েছে যে অ্যাটর্নি জেনারেল এবং বোর্ডের চেয়ারম্যানের অনুমতি নিয়ে "তদারকি ও প্রয়োগের ক্ষমতা", পরিষেবা সরবরাহকারী বা অন্যদের এর ক্ষমতা প্রয়োগের জন্য প্রয়োজনীয় তথ্য সরবরাহ করতে পারে এবং তথ্যটি সরবরাহ করা হবে সরকার নির্দিষ্ট হিসাবে ফর্ম, পদ্ধতি এবং সময়ে।
আইনের শেষ অধ্যায়ে অপরাধ ও জরিমানা রয়েছে - বেশিরভাগ ক্ষেত্রে এমন দণ্ড রয়েছে যা পূর্বে উল্লিখিত নিবন্ধগুলো, গোপনীয়তা বা সুরক্ষা লঙ্ঘন করলে। তবে, এই অধ্যায়ে দুটি উপসর্গ রয়েছে যার বিস্তৃত সুযোগ রয়েছে: ৬ অনুচ্ছেদের ৬৬ ধারায় বলা হয়েছে যে, যে কোনও ব্যক্তি "একটি টেলিযোগযোগ নেটওয়ার্ক" ব্যবহার করেন বা "যে কোনও ব্যক্তিকে ঝামেলা, বিরক্তিকর বা আপত্তিজনক উদ্দেশ্যে ব্যবহার করেন" তবে তার জরিমানা বা এক বছরের কারাদন্ড এছাড়াও, ৭ অনুচ্ছেদের ৬৬ ধারার অধীনে, "এই আইন বা অন্যান্য আইনের বিধি লঙ্ঘন করে এমন কোনও সুবিধা বা টেলিযোগাযোগ পরিষেবা ব্যবহার করা" একইভাবে শাস্তিযোগ্য। এই উভয় আইনের অস্পষ্ট শব্দবন্ধগুলো ইন্টারনেট ব্যবহারকারীদেরকে সীমাবদ্ধ করে, কারণ এগুলো বিভিন্ন ক্ষেত্রে প্রয়োগ করা যেতে পারে।
২০০৮ সালের জুলাইয়ে, আইসিটিকাতারের কিউটেল এবং ভোডাফোন কাতারকে জনসাধারণকে ভয়েস পরিষেবা সরবরাহ করার অনুমতি দেয় এবং যে কোনও ব্যক্তি বা ব্যবসায়ীর নিজস্ব ব্যবহারের জন্য ভয়েস কলের জন্য ভিওআইপি পরিষেবাগুলো আইনি করে তোলে। কাতার রাজ্যের আইসিটি কাতার দ্বারা প্রদত্ত লাইসেন্স ব্যতিরেকে জনগণের কাছে ভিওআইপি কল বা পরিষেবা বিক্রয় নিষিদ্ধ করে।
নজরদারি এবং ফিল্টারিং
কাতারে নির্দিষ্ট ইন্টারনেট নজরদারি করার কোনও খবর পাওয়া যায়নি, তবে রিপোর্টার্স উইদাউট বর্ডারস-এর একটি প্রতিবেদনে বলা হয়েছে যে আইএসপি-র মাধ্যমে প্রেরিত বার্তা গুলোর উপর গুপ্তচরবৃত্তির উপায় কুইটেলের রয়েছে। মার্কিন পররাষ্ট্র দফতরের মানবাধিকার এক প্রতিবেদনে বলা হয়েছে যে কাতার সরকার একটি প্রক্সি সার্ভারের মাধ্যমে ইন্টারনেট সেন্সর করে যা রাষ্ট্রীয় মালিকানাধীন আইএসপি এর মাধ্যমে ওয়েবসাইট গুলো, ই-মেইল এবং চ্যাট রুম গুলো পর্যবেক্ষণ করে এবং অবরুদ্ধ করে
কাতার পর্নোগ্রাফি, উপসাগরীয় দেশগুলোর রাজনৈতিক সমালোচনা, সমকামী ও লেসবিয়ান সামগ্রী, যৌন স্বাস্থ্য সংস্থা, ডেটিং এবং এসকর্ট পরিষেবা এবং গোপনীয়তা এবং পরিবেশন সরঞ্জামগুলো ফিল্টার করে। ইন্টারনেট ব্যবহারকারীরা অভিযোগ করেন যে অশ্লীল নয় বা অ-আপত্তিজনক ওয়েবসাইটগুলোও অবরুদ্ধ। রাজনৈতিক ফিল্টারিং সীমাবদ্ধ, তবে সাংবাদিকরা স্ব-সেন্সরশিপ অনুশীলন করেন এবং সংবেদনশীল বিষয়ে প্রতিবেদন এড়িয়ে চলেন। কাতারে ফিল্টারিং তুলনামূলকভাবে স্বচ্ছ (একটি ব্লক পৃষ্ঠা পরিবেশন করা হয়)। কাতারের টেলিকম রেগুলেটর আইটি কাতার বলেছে যে এটি কিউটেল সাইটগুলো ব্লক করে দেয়।
তথ্যসূত্র
সংযোগ= এই নিবন্ধের অংশ গুলো ক্রেতার জন্য ক্রিয়েটিভ কমন্স অ্যাট্রিবিউশন লাইসেন্সের (সিসি-বিওয়াই) আওতায় ওপেন নেট ইনিশিয়েটিভ কান্ট্রি প্রোফাইল থেকে অভিযোজিত হয়েছিল।
গর্ভধারণ
একজন নারীর নির্দিষ্ট বয়সে মাসিক শুরু হবার পর থেকে প্রতি মাসে একটি করে ডিম্বাণু পরিপক্ব হয়। এই ডিম্বাণু সাধারণত দুই মাসিকের মাঝামাঝি সময়ে ডিমের থলি থেকে ডিম্ববাহী নালীতে আসে। এই সময়ে যদি যৌন মিলন হয়, তাহলে পুরুষের শুক্রাণু যোনিপথ দিয়ে ডিম্ববাহী নালীতে গিয়ে পৌঁছে। সেখানে ডিম্বাণুর সাথে মিলিত হবার ফলে ভ্রুণ তৈরি হয়। একে গর্ভধারণ বলে। এই ভ্রুণ কয়েক দিন পর জরায়ুতে এসে পৌঁছে এবং সেখানে বড় হয়ে শিশুতে পরিণত হয়।
গর্ভাবস্থা যা গর্ভধারণ বা জেস্টেশন নামেও পরিচিত, হলো এমন একটি সময় যখন কোনো নারীর শরীরের মধ্যে এক বা একাধিক সন্তান বৃদ্ধিলাভ করে থাকে। একাধিক গর্ভধারণের ক্ষেত্রে একের বেশি সন্তান থাকে যেমন যমজ সন্তান। গর্ভাবস্থা যৌনসঙ্গম অথবা সহায়ক প্রজনন প্রযুক্তির মাধ্যমে ঘটতে পারে। শিশুর জন্ম সর্বশেষ রজঃস্রাবের সময় থেকে প্রায় ৪০ সপ্তাহ পর্যন্ত স্থায়ী হয় এবং শিশু জন্মের মধ্য দিয়ে সমাপ্ত হয়। মাত্র দশ মাস দশ দিনে মাসে এই প্রক্রিয়ার সমাপ্তি ঘটে থাকে যেখানে প্রতি মাসে প্রায় ৩১ দিন হয়।  এটি গর্ভ সঞ্চারের প্রায় ৩৮ সপ্তাহ পরে হয়ে থাকে। গর্ভধারণের পর প্রথম আট সপ্তাহের মধ্যে একটি ভ্রূণ সন্তান হিসেব রূপলাভ করতে থাকে, পরবর্তীতে যা, জন্মের সময় গর্ভাবস্থার শব্দটি ব্যবহার করা হয়। গর্ভাবস্থার প্রাথমিক লক্ষণগুলোর মধ্যে রয়েছে রজঃস্রাব না হওয়া, কোমল স্তন, বমির ভাব ও বমি হওয়া, ক্ষুধা, এবং ঘনঘন মুত্রত্যাগ। গর্ভধারণ পরীক্ষার মাধ্যমে গর্ভাবস্থা নিশ্চিত করা যেতে পারে।
গর্ভাবস্থাকে সাধারণত তিনটি ত্রৈমাসিক পর্যায়ে ভাগ করা যেতে পারে। প্রথম ত্রৈমাস হলো এক থেকে বারো সপ্তাহ পর্যন্ত এবং এর মধ্যে গর্ভসঞ্চার অন্তর্ভুক্ত রয়েছে। নিষিক্ত ডিম্ব ফ্যালোপিয়ান টিউবের মধ্য দিয়ে নিচে চলে এসে গর্ভাশয়ের মধ্যে আটকে যাওয়ার মাধ্যমে গর্ভসঞ্চার হয় যেখানে এটি ভ্রূণ ও গর্ভফুল গঠন করতে শুরু করে। প্রথম তিনমাসে গর্ভস্রাবের (ভ্রূণ বা ফিটাসের স্বাভাবিক মৃত্যু) অধিকতর সম্ভাবনা থাকে। দ্বিতীয় তিনমাস হল ১৩ থেকে ২৮ সপ্তাহ পর্যন্ত। দ্বিতীয় তিনমাসের মাঝামাঝি সময় থেকে ফিটাসের নড়াচড়া অনুভূত হতে পারে। ২৮ সপ্তাহের দিকে ৯০% এরও বেশি শিশু গর্ভাশয়ের বাইরে বেঁচে থাকতে পারে, যদি উচ্চমানের চিকিৎসাগত সেবা প্রদান করা যায়। তৃতীয় তিনমাস হলো ২৯ সপ্তাহ থেকে ৪০ সপ্তাহ পর্যন্ত।
প্রসবপূর্ব পরিচর্যা গর্ভাবস্থার ফলাফলকে উন্নত করে। এর মধ্যে অন্তর্ভুক্ত থাকতে পারে বাড়তি ফলিক এসিড গ্রহণ, মাদক ও অ্যালকোহল এড়িয়ে চলা, নিয়মিত ব্যায়াম, রক্ত পরীক্ষা ও নিয়মিত শারীরিক পরীক্ষা। অন্যান্যগুলোর সাথে গর্ভাবস্থার জটিলতাসমূহের মধ্যে থাকতে পারে গর্ভকালীন উচ্চ রক্তচাপ, গর্ভকালীন ডায়াবেটিস, আয়রনের ঘাটতিজনিত রক্তশূন্যতা, এবং প্রবল বমির ভাব ও বমি। মেয়াদী গর্ভকাল হলো ৩৭ সপ্তাহ থেকে ৪১ সপ্তাহ পর্যন্ত, যার মধ্যে ৩৭ ও ৩৮ সপ্তাহ হলো মেয়াদপূর্ব কাল, ৩৯ ও ৪০ সপ্তাহ হলো পূর্ণ মেয়াদকাল এবং ৪১ সপ্তাহ হলো মেয়াদোত্তীর্ণ কাল। ৪১ সপ্তাহের পরের সময় মেয়াদ পরবর্তীকাল হিসেবে পরিচিত। ৩৭ সপ্তাহের আগে জন্ম গ্রহণ করা শিশুরা হলো অকালজাত এবং তারা সেরিব্রাল পালসির মতো শারীরিক সমস্যার উচ্চ ঝুঁকিতে থাকে। অন্য কোনো চিকিৎসাগত কারণ না থাকলে ৩৯ সপ্তাহের আগে প্রসব কৃত্রিমভাবে শুরু না করার সুপারিশ করা হয়, তা সেটি প্রসব বেদনা শুরু করানো মাধ্যমে অথবা সিজারিয়ান সেকশনের মাধ্যমে যেভাবেই করা হোক না কেন।
২০১২ সালে প্রায় ২১৩ মিলিয়ন গর্ভধারণ ঘটে যার মধ্যে ১৯০ মিলিয়ন ছিল উন্নয়নশীল বিশ্বে এবং ২৩ মিলিয়ন ছিল উন্নত বিশ্বে। এটি ১৫ থেকে ৪৪ বছর বয়সী প্রতি ১,০০০ জন নারীতে প্রায় ১৩৩টি গর্ভধারণ। প্রায় ১০% থেকে ১৫% স্বীকৃত গর্ভাবস্থা গর্ভপাতের মধ্য দিয়ে সমাপ্ত হয়। ২০১৩ সালে গর্ভাবস্থার জটিলতাসমূহ ২৯৩,০০০ মৃত্যুর কারণ ঘটিয়েছিল যা ১৯৯০ সালের ৩৭৭,০০০ মৃত্যুর চেয়ে কম ছিল। সাধারণ কারণের মধ্যে রয়েছে মাতৃত্বজনিত রক্তক্ষরণ, গর্ভপাতের জটিলতাসমূহ, গর্ভকালীন উচ্চ রক্তচাপ, মাতৃত্বজনিত সেপসিস, ও রোধক প্রসব। বিশ্বজুড়ে গর্ভাবস্থার ৪০% হল অপরিকল্পিত। অপরিকল্পিত গর্ভাবস্থার অর্ধেকের ক্ষেত্রে গর্ভপাত ঘটানো হয়। যুক্তরাষ্ট্রে সংঘটিত অনাকাঙ্ক্ষিত গর্ভবস্থার ক্ষেত্রে মহিলাদের ৬০% গর্ভসঞ্চার ঘটার মাসে কিছু মাত্রায় জন্মনিয়ন্ত্রণ পদ্ধতি ব্যবহার করতেন। তবে এটা ঠিক যে, গর্ভকালীন অবস্থায় মহিলাদের কোনোক্রমেই কোনো প্রকার জন্মনিরোধ পদ্ধতি ব্যবহার করা উচিত নয়। বরং এই সময়ে সকল ধরনের সহবাস করা থেকে নিজেকে বিরত রাখতে হবে। অন্যথায় যথাস্থানে ইনফেকশন হবার ঝুঁকি থাকে। thumb|upright=1.3|ভিডিও ব্যাখ্যা
দেহতত্ব
center|thumb|700px|[[gestational age|গর্ভকাল বয়স অনুযায়ী গর্ভাবস্থার সময়রেখা]]
মাতৃতান্ত্রিক পরিবর্তন
thumb|Breast changes as seen during pregnancy. The areolae are larger and darker.
বহিঃসংযোগ
গর্ভবতী
আলিয়া রিয়াজ
আলিয়া রিয়াজ (জন্মঃ ১৯৯২) হচ্ছেন পাকিস্তানের একজন নারী ক্রিকেটার। তিনি পাকিস্তান জাতীয় মহিলা ক্রিকেট দলের হয়ে একদিনের আন্তর্জাতিক এবং টুয়েন্টি২০ আন্তর্জাতিক ম্যাচে অংশ নিয়েছেন।
আন্তর্জাতিক কর্মজীবন
২০১৮ সালের অক্টোবরে আলিয়া ২০১৮ আইসিসি মহিলা বিশ্ব টুয়েন্টি২০তে খেলার সুযোগ পান। এখানে তিনি শীর্য উইকেট শিকারি হিসেবে অবতীর্ণ হন। ২০২০ সালের জানুয়ারিতে আলিয়া ২০২০ আইসিসি মহিলা টি২০ বিশ্বকাপ (অস্ট্রেলিয়াতে অনুষ্ঠিত) এ অংশ গ্রহণ করেন। ২০২০ সালের ডিসেম্বরে আলিয়া পাকিস্তান ক্রিকেট বোর্ড থেকে বিশেষ সম্মান প্রাপ্ত হন।
ঝিনুক শিল্প
thumb|250px|ঝিনুক
শিল্প হিসাবে ঝিনুক
ঝিনুক বিভিন্ন ধরনের শিল্প হিসাবে গড়ে উঠেছে বিভিন্ন দেশে; যেমনঃ খাদ্য, রত্ন, সহায়ক, রসায়ন প্রভৃতি খাতে এটি ব্যবহৃত হয়।
পঞ্চাশেরও অধিক প্রজাতির ঝিনুক ভক্ষণযোগ্য। সামুদ্রিক ঝিনুক (ওয়েস্টার) বেশ দামি খাবার এবং অনেক দেশে এর খামার রয়েছে; যেমনঃ ভারতে বাণিজ্যিকভাবে সামুদ্রিক ঝিনুক উৎপাদন করা হয়।
হীরার পর সবচেয়ে দামী রত্ন বলে পরিচিত মুক্তার জন্ম হয় ঝিনুক হতে। বিশ্বের বিভিন্ন দেশে সুদীর্ঘকাল থেকেই মুক্তা আহরণের জন্য ঝিনুক চাষ হয়; যেমনঃ চীনে প্রায় ১ হাজার ৪০০ বছর আগে থেকে এর চাষ হয়ে আসছে।
পরিবেশের জন্য ঝিনুক খুবই গুরুত্বপূর্ণ; কারণ এটি পানি থেকে শৈবাল, জৈব পদার্থ, দ্রবীভূত ক্ষতিকারক উপাদান দূরীকরণের মাধ্যমে প্রাকৃতিকভাবে পানিকে পরিষ্কার রেখে মাছ চাষে সহাযতা করে।
সের্হি সিদোরচুক
সের্হি অলেকসান্দ্রোভিচ সিদোরচুক (, Serhiy Sydorchuk; জন্ম: ২ মে ১৯৯১; সের্হি সিদোরচুক নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৮ সালে, সিদোরচুক ইউক্রেন অনূর্ধ্ব-১৮ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১৩ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইউক্রেনের হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। দলগতভাবে, সিদোরচুক এপর্যন্ত ১১টি শিরোপা জয়লাভ করেছেন, যার সবগুলো দিনামো কিয়েভের হয়ে জয়লাভ করেছেন।
প্রারম্ভিক জীবন
সের্হি অলেকসান্দ্রোভিচ সিদোরচুক ১৯৯১ সালের ২রা মে তারিখে ইউক্রেনের জাপরিঝিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৮ গ্রীষ্মকালীন অলিম্পিকে মল্লক্রীড়া – পুরুষদের শট পাট
২০০৮ অলিম্পিক গেমসে পুরুষদের শট পাট প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
৭ নং ক্রোমোজোম (মানবদেহ)
৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৭ নং ক্রোমোজোমে ১৫৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫ থেকে ৫.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৭ সম্ভবত ১০০০ থেকে ১৪০০টি জীন ধারণ করে। এটা হোমিওবক্স জীনগুচ্ছও ধারণ করে।
দ্য গ্রেট গ্যাটসবি (চলচ্চিত্র)
দ্য গ্রেট গ্যাটসবি ২০১৩ সালে মুক্তিপ্রাপ্ত মার্কিন রোমান্টিক নাট্য চলচ্চিত্র। এটি এফ. স্কট ফিটজেরাল্ড-এর ১৯২৫ সালে লেখা একই নামের উপন্যাসের উপর ভিত্তি করে নির্মিত হয়। বাজ লুরম্যান ও ক্রেইগ পিয়ার্সের চিত্রনাট্যে ছবিটি পরিচালনা করেন ব্যাজ ল্যুরমন। এতে নাম ভূমিকায় অভিনয় করেন লিওনার্দো ডিক্যাপ্রিও, ছবির কাহিনী বর্ণনা করেন টোবি ম্যাগুইয়ার এবং গেটসবির প্রেমিকা ডেইজির ভূমিকায় অভিনয় করেন কেরি মুলিগান।